
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 943 


30 Οκτωβρίου 2002 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Επίσπευση από το Δημόσιο της Εφαρμογής Ρυμοτο¬ 
μικού Σχεδίου στηνπεριοχή Εργατικών Πολυκατοι¬ 
κιών στη Λεωφ. Αλεξάνδρας. 1 

Χαρακτηρισμός ως διατηρητέου του κτιρίου που βρί¬ 
σκεται επί των οδών Γιαννιτσών 28 και Έλληνος 
Στρατιώτου του εγκεκριμένου ρυμοτομικού σχεδί¬ 
ου του δήμου Πατρέων (Ν. Αχαΐας) και καθορισμός 

ειδικών όρων και περιορισμών δόμησης αυτού. 2 

Χαρακτηρισμός ως διατηρητέαςτης κυρίας όψης και του 
όγκου του κτιρίου της Ιερός Μητροπόλεως Πολυανής 
και Κιλκισίου που βρίσκεται στο Κιλκίς και επί της 
οδού Ελ. Βενιζέλου 2, φερομένου ως ιδιοκτησίας Ιε¬ 
ρός Μητροπόλεως Πολυανής και Κιλκισίου και καθο¬ 
ρισμός ειδικών όρων και περιορισμών δόμησής του. 3 

Ανάκληση της αναγκαστικής απαλλοτρίωσης που κη¬ 


ρύχτηκε με την 1079858/5686/0010/5.10.1998 
(ΦΕΚ841/23.10.98τ.Δ') απόφαση του Υφυπουργού 

Οικονομικών. 4 

Κήρυξη αναδασωτέας έκτασης Ε=622 τ.μ. στη θέση 
«Αγ. Βασίλειος» Περιοχής δ.δ. Καπαρελλίου Δήμου 
Πλαταιών Ν. Βοιωτίας. 5 

ΑΝΑΚΟΙΝΩΣΕΙΣ 


Συμπληρωματική αποζημίωση ιδιοκτησιών για την κα¬ 
τασκευή του έργου ΠΑΡΑΚΑΜΨΗΣ ΟΡΧΟΜΕΝΟΥ 6 
Ανακοίνωση για την αποζημίωση ρυμοτομούμενών 
ακινήτων λόγω της οριστικής διάνοιξης της οδού 
Δημ. Καβαλάρη στην Κομοτηνή. 7 


ΑΠΟΦΑΣΕΙ Σ 

Αριθ.ΔΙ 2/0/37851 (1) 

Επίσπευση από το Δημόσιο της Εφαρμογής Ρυμοτομικού 
Σχεδίου στην περιοχή Εργατικών Πολυκατοικιών στη 
Λεωφ. Αλεξάνδρας. 

Ο ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τα διατάγματα τροποποίησης ρυμοτομικού 16.3.54 


ΦΕΚ 55, 14.5.75 ΦΕΚ 130 Δ' και την απόφαση Ε 44860/ 
15.11.67 ΦΕΚ 178 Δ'/12.12.67. 

2. Τις διατάξεις του Ν.Δ/τος 17.7.1923 «περί σχεδίων 
των πόλεων, κωμών και συνοικισμών του Κράτους και οι¬ 
κοδομής αυτών» (ΦΕΚ 228/16.8.1923 τ. Α'). 

3. Τις διατάξεις του Ν. 653/1977 «περί υποχρεώσεως 
των παρόδιων ιδιοκτητών κ.λπ.» (ΦΕΚ 214/5.8.1977 τ.Α'), 
όπως τροποποιήθηκαν και ισχύουν σήμερα, με τους Ν. 
947/1979 ΦΕΚ 169/26.7.1979 τ.Α' και 960/1970 ΦΕΚ 
194/25.8.79 Τ.Α'. 

4. Τις διατάξειςτου άρθρου 25παρ. 4του Ν. 1418/1984 
«για τα δημόσια έργα και ρυθμίσεις συναφών θεμάτων». 

5. Τις διατάξεις του Π.Δ/τος 69/8.2.88 ΦΕΚ 28/16.2.88 
για τον Οργανισμό της Γενικής Γραμματείας Δημοσίων 
Έργων. 

6. Τις διατάξειςτου Ν.Δ. 632/70 όπως αντικαταστάθηκε 
με τις διατάξεις του Ν.Δ. 1143/72 (ΦΕΚ64Α/72). 

7. Την κοινή απόφαση Δ16α/04/773/29.11.90 (ΦΕΚ 
746/Β/30.11.90), των Υπουργών Προεδρίας και Αναπλ. 
ΠΕΧΩΔΕ «Περί εξαιρέσεως Διοικητικών Πράξεων και εγ¬ 
γράφων από τον κανόνα των τριών υπογραφών» που κοι¬ 
νοποιήθηκε με την εγκύκλιο 2. 

8. Την Υ6/2001 απόφαση ανάθεσης αρμοδιοτήτων 
στους Υφυπουργούς ΠΕΧΩΔΕ Ιωάννη Τσακλίδη και Ρο¬ 
δούλα Ζήση, αποφασίζουμε: 

α) Την επίσπευση από το Δημόσιο της Εφαρμογής Ρυ¬ 
μοτομικού Σχεδίου στην περιοχή Εργατικών Πολυκατοι¬ 
κιών στη Λεωφ. Αλεξάνδρας. 

β) Το χαρακτηρισμό της προκείμενης πολεοδομικής 
εφαρμογής κατεπείγουσας ανάγκης και 

γ) Την κατάρτιση των στοιχείων προδικασίας που προ- 
βλέπονται από το άρθρο 5 του Ν. 653/1977, για να κινηθεί 
η δίκη καθορισμού των αποζημιώσεων για τις ιδιοκτησίες 
που ρυμοτομούνται. 

Η προϋπολογισμένη δαπάνη ποσού 6.715.623 € αντί¬ 
στοιχα θα βαρύνει τις πιστώσεις των έργων: 1997/ΣΕΟ/ 
7500005 και ΣΑΕ 012/2002 εργ. 2000ΣΕΩ 1200014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλλιθέα, 23 Οκτωβρίου 2002 

Ο ΥΦΥΠΟΥΡΓΟΣ 

I. ΤΣΑΚΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 19519 (2) 

Χαρακτηρισμός ως διατηρητέου του κτιρίου που βρίσκε¬ 
ται επί των οδών Γιαννιτσών 28 και Έλληνος Στρατιώ¬ 
του του εγκεκριμένου ρυμοτομικού σχεδίου του δή¬ 
μου Πατρέων (Ν. Αχαΐας) και καθορισμός ειδικών 
όρων και περιορισμών δόμησης αυτού. 

Η ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

Ι.Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τοςτηςαπό 14.7.1999-Δ' 580),όπως 
αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά' Οργανα» (Α' 137) που προστέ¬ 
θηκε με το άρθρο 27 του Ν. 2081/1992 (Α' 154) καιτροπο- 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. ΤηνΥ6/31.10.2001 απόφαση του Πρωθυπουργού και 
της Υπουργού Περιβάλλοντος, Χωροταξίας καιΔημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας καιΔημοσίων 
Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων' Εργων» (Α' 9). 

5. Την από 12.2.2002 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Το αριθμ. πρωτ. 46441/1452/12.2.2002 έγγραφο της 
Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών του Δήμου Πατρέων για τήρηση 
της προβλεπόμενης διαδικασίας από τις διατάξεις του 
άρθρου 4 (παρ. 2) του Ν. 1577/1985, όπως αντικαταστά- 
θηκε με το άρθρο 3 (παρ. 2) του Ν. 2831/2000, χωρίς να 
περιέλθουν στην ως άνω υπηρεσία τυχόν αντιρρήσεις εν¬ 
διαφερομένων. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται επί των οδών Γ ιαννιτσών αριθμ. 28 και Έλληνος Στρα¬ 
τιώτου του εγκεκριμένου ρυμοτομικού σχεδίου του δή¬ 


μου Πατρέων (Ν. Αχαΐας), φερόμενο ως ιδιοκτησία Κων¬ 
σταντίνου Κουνάβη, όπως αυτό φαίνεται με μαύρη δια¬ 
γράμμιση στο σχετικό πρωτότυπο διάγραμμα σε κλίμακα 
1:500, που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την αριθμ. 
19519/2002 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Διατηρητέο χαρακτηρίζεται το αρχικό κτίριο και οι 
εναρμονιζόμενες με αυτό μεταγενέστερες προσθήκες, 
όχι όμως και τα κάθε είδους υπάρχοντα προσκτίσματα 
που αλλοιώνουν τη μορφή του. 

Ο καθορισμός των προσκτισμάτων που αλλοιώνουν το 
αρχικό κτίριο και οι επεμβάσεις που πρέπει να γίνουν σε 
αυτά πραγματοποιείται απάτην Επιτροπή Πολεοδομικού 
και Αρχιτεκτονικού Ελέγχου (Ε.Π.Α.Ε.). 

3. Απαγορεύεται κάθε αφαίρεση, αλλοίωση ή κατα¬ 
στροφή τόσο των επί μέρους αρχιτεκτονικών ή διακοσμη- 
τικών στοιχείων του χαρακτηριζόμενου ως διατηρητέου 
κτιρίου, όσο και του ίδιου του κτιρίου συνολικά, πληνεκεί- 
νωντων στοιχείωντου κτιρίου για τα οποίαη Ε.Π.Α.Ε. έχει 
γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκα- 
ταστάσεών, η στατική ενίσχυση και η εσωτερική διαρύθ- 
μιση του χαρακτηριζόμενου ως διατηρητέου κτιρίου, κα¬ 
θώς και κάθε επέμβαση για λόγους λειτουργικούς και 
στατικούς, εφόσον δεν αλλοιώνεται ο αρχιτεκτονικός χα¬ 
ρακτήρας του κτιρίου και οι βασικές αρχές του. 

5. Αίτηση για προσθήκη στο χαρακτηριζόμενο ως δια¬ 
τηρητέο κτίριο αποστέλλεται από την πολεοδομική υπη¬ 
ρεσία, με γνώμη της ΕΠΑΕ, στην αρμόδια Υπηρεσία του 
Υπουργείου Περιβάλλοντος Χωροταξίας και Δημοσίων ' 
Εργων για ειδική ρύθμιση, σύμφωνα με τις διατάξεις του 
άρθρου 4 (παρ. 2) του Ν. 1577/1985 (Α' 210), όπως αντι- 
καταστάθηκε με την παρ. 2 του άρθρου 3 του Ν. 
2831/2000, εφόσον δεν παραβλάπτεται το διατηρητέο 
κτίριο και ο χώρος που το περιβάλλει. 

6. Απαγορεύεται η τοποθέτηση φωτεινών ή μη επιγρα¬ 
φών και διαφημίσεων στο χαρακτηριζόμενο ως διατηρη¬ 
τέο κτίριο πλην των αναγκαίων επιγραφών περιορισμέ¬ 
νων διαστάσεων, που υποδηλώνουν τη χρήση του. 

7. Για οποιαδήποτε επέμβαση στο εξωτερικό ή εσωτε¬ 
ρικό του χαρακτηριζόμενου ως διατηρητέου κτιρίου κα¬ 
θώς και για την τοποθέτηση επιγραφών απαιτείται έγκρι¬ 
ση της Ε.Π.Α.Ε.. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Σεπτεμβρίου 2002 

Η ΥΦΥΠΟΥΡΓΟΣ 

ΡΟΔΟΥΛΑ ΖΗΣΗ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 8270 (3) 

Χαρακτηρισμός ως διατηρητέας της κυρίας όψης και του 
όγκου του κτιρίου της Ιερός Μητροπόλεως Πολυανής 
και Κιλκισίου που βρίσκεται στο Κιλκίς και επί της οδού 
Ελ. Βενιζέλου 2, φερομένου ως ιδιοκτησίας Ιερός Μη¬ 
τροπόλεως Πολυανής και Κιλκισίου και καθορισμός ει¬ 
δικών όρων και περιορισμών δόμησής του. 

ΟΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

• Του Ν. 1577/1985 (ΦΕΚ210 Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 - ΦΕΚ91 
Α'), συμπληρώθηκε με το άρθρο 22 του Ν. 2300/1995 
(ΦΕΚ 69 Α') και αντικαταστάθηκε με το άρθρο 3 του Ν. 
2831/2000 (ΦΕΚ 140 Α') «Τροποποίηση των διατάξεων του 
Ν. 1577/1985 « Γενικός Οικοδομικός Κανονισμός» και άλ¬ 
λες πολεοδομικές διατάξεις». 

• Του Π.Δ. 358/1986 (ΦΕΚ 158 Α') «Καθορισμός αρμο¬ 
διοτήτων Υπουργείου Βόρειας Ελλάδας» και ειδικότερα 
του άρθρου 2 παρ. δ (αα) και (δδ), που αναφέρονται στο 
χαρακτηρισμό κτιρίων ως διατηρητέων ή οικισμών ή τμη¬ 
μάτων αυτών ως παραδοσιακών και στην προστασία των 
ιστορικών τόπων, αντίστοιχα. 

• Του Π.Δ. 92/1987 (ΦΕΚ 51 Α) «Οργανισμός Υπουργεί¬ 
ου Βόρειας Ελλάδας», όπως τροποποιήθηκε και συμπλη¬ 
ρώθηκε με τις διατάξεις του Π.Δ./τος 492/1988 (ΦΕΚ 224 
Α). 

• Του άρθρου 29Άτου Ν. 1558/1985 «Κυβέρνηση και 
Κυβερνητικά Όργανα» (Α' 137), που προστέθηκε με το άρ¬ 
θρο 27 του Ν. 2081/1992 (Α' 154) και αντικαταστάθηκε με 
τηνπαραγρ. 2 ατού άρθρου 1 του Ν. 2469/1997 (Α'38). 

2. Την απόφαση Υ.704/19.8.1988 (ΦΕΚ 575 Β') του Πρω¬ 
θυπουργού, για τη μετονομασίατου Υπουργείου Βόρειας 
Ελλάδας σε Υπουργείο Μακεδονίας - Θράκης. 

3. Την από 16.10.2002 αιτιολογική έκθεση της Διεύ¬ 
θυνσης Κοινωνικής - Πολιτιστικής Ανάπτυξης και Επικοι¬ 
νωνίας του Υπουργείου Μακεδονίας - Θράκης. 

4. Το έγγραφο 685/18.10.2002 της Ιεράς Μητρόπολης 
Πολυανής και Κιλκισίου με το οποίο δεν διατυπώνονται 
αντιρρήσεις ως προς το χαρακτηρισμό του συγκεκριμέ¬ 
νου κτιρίου, αποφασίζουμε: 

1. Χαρακτηρίζουμε ως διατηρητέα την κύρια όψη και 
τον όγκο του κτιρίου της Ιεράς Μητροπόλεως Πολυανής 
και Κιλκισίου, όπως αυτό φαίνεται διαγραμμισμένο στο 
απόσπασμα τοπογραφικού διαγράμματος σε κλίμακα 
1:200 και που αντίγραφό του δημοσιεύεται με την από¬ 
φαση αυτή , για τους εξής κυρίως λόγους: 


1. Η κύρια όψη παρουσιάζει εξαιρετικό αρχιτεκτονικό 
ενδιαφέρον κι έχει κατασκευαστεί με απόλυτη συμμετρία 
ως προς τον νοητό κάθετο άξονα. 

2. Μορφολογικά το οικοδόμημα φέρει στοιχεία λαϊκού 
κλασικισμού και βυζαντινής ναοδομίας. 

Ο Εκλεκτικισμός της δεκαετίας 1920-1930 με στοιχεία 
βυζαντινής αρχιτεκτονικής παραπέμπει στη συγκεκριμέ¬ 
νη περίπτωση με την πρώτη ματιά σε κτίσμα εκκλησιαστι¬ 
κό κυρίως λόγω των δίλοβων τοξωτών ανοιγμάτων στον 
όροφο. 

3. Η διατήρηση της κύριας όψης και του όγκου του κτί- 
σματος και η αποκατάστασή του στην αρχική του μορφή 
θα εμπλουτίσει το φτωχό αρχιτεκτονικό απόθεμα της πό¬ 
λης του Κιλκίς και η Ιερά Μητρόπολη Πολυάνης και Κιλκι¬ 
σίου θα στεγάζεται σ’ένα χαρακτηριστικό μέγαρο-πόλο 
έλξης για μελέτη και προβολή της περιοχής. 

2. Στη χαρακτηριζόμενη ως διατηρητέα όψη απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείωντης. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρ¬ 
χιτεκτονικός χαρακτήρας του. 

4. Απαγορεύεται η τοποθέτηση κάθε είδους επιγραφών 
και διαφημίσεων στη διατηρητέα όψη του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στη διατηρητέα όψη, 
όπως και γιατηντοποθέτηση επιγραφών, απαιτείται έλεγ¬ 
χος της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ) και της Διεύθυνσης Κοινωνικής Πολιτι¬ 
στικής Ανάπτυξης και Επικοινωνίας του Υπουργείου Μα¬ 
κεδονίας Θράκης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 22 Οκτωβρίου 2002 

Ο ΥΠΟΥΡΓΟΣ 

ΓΕΩΡΓΙΟΣ ΠΑΣΧΑΛΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1283/54 (4) 

Ανάκληση της αναγκαστικής απαλλοτρίωσης που κηρύ¬ 
χτηκε με την 1079858/5686/0010/5.10.1998 (ΦΕΚ841/ 

23.10.98 τ.Δ') απόφαση του Υφυπουργού Οικονομι¬ 
κών. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διαταγές των άρθρων 1 και 11 § 1 του Ν. 2882/2001 
(ΦΕΚ 17/6.2.2001 τ.Δ') «περί αναγκαστικών απαλλοτριώ¬ 
σεων» όπως ισχύει. 

2. Την 1079858/5686/0010/5.10.98 (ΦΕΚ 841/23.10.98 
τ.Δ') απόφαση του Υπουργού Οικονομικών «περί αναγκα¬ 
στικής απαλλοτρίωσης ακινήτων για την εγκατάσταση μο¬ 
νάδας επεξεργασίας τυρογάλακτος στην Καρδίτσα υπέρ 
και με δαπάνες της Α.Ε. “Πρωτεΐνες” Κεντρικής Ελλάδος». 

3. Το γεγονός ότιη απαλλοτρίωση αυτή δεν συντελέ- 
στηκεκαιότι με την 224/9.4.2001 γνωμοδότηση του Νομι¬ 
κού Συμβουλίου του Κράτους(Τμήμα Γ), που έγινε δεκτή 
από τον Υφυπουργό Οικονομικών με την από 28.8.2002 
πράξη του, η σχετική απόφαση απαλλοτριώσεως 
1079858/5686/0010/5.10.98 κρίθηκε μη σύννομη, ως εκ- 
δοθείσα χωρίς την σύμπραξη του αρμοδίου εκ του σκο¬ 
πού της απαλλοτρίωσης Υπουργού Βιομηχανίας (τώρα 
Ανάπτυξης). 

4. Ότι με την απόφαση αυτή δενπροκαλείται δαπάνη σε 
βάρος του Δημοσίου, αποφασίζουμε: 

Ανακαλούμε την 1079858/5686/0010/5.10.98 (ΦΕΚ841/ 
23.10.98τ.Δ') απόφαση του Υφυπουργού Οικονομικών 
«περί αναγκαστικής απαλλοτρίωσης ακινήτων» εμβαδού 
6.648,75 τ.μ. που βρίσκονται στο Ιο χιλιόμετρο της περι¬ 
φερειακής οδού Καρδίτσας - Τρικάλων και απεικονίζονται 
στο με κλίμακα 1:500 από Φεβρουάριο 1998 κτηματολο- 
γικό διάγραμμα και πίνακα του Πολιτικού Μηχανικού Ιω¬ 
άννη Μακρυνίκα θεωρημένα από το τμήμα Βιομηχανίας 
της Νομαρχιακής Αυτοδιοίκησης Καρδίτσας στις 
25.6.1998, ως μη σύννομης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 15 Οκτωβρίου 2002 

Ο Γ ενικός Γ ραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 
-«- 

Αριθ. 1632 (5) 

Κήρυξη αναδασωτέας έκτασης Ε=622τ.μ. στη θέση «Αγ. 
Βασίλειος» Περιοχής δ.δ. Καπαρελλίου Δήμου Πλα- 
ταιών Ν. Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις 

α) Του άρθρου 117παρ. 3 του Συντάγματος της Χώρας. 

β) Του Ν. 3200/55 «Περί Διοικητικής Αποκεντρώσεως». 


γ) Των άρθρων 38 παραγ. 1 & 2, και 41 παρ. Ί του Ν. 
998/79 «Περί προστασίας των δασών και των δασικών 
εκτάσεων της Χώρας». 

γ) Του άρθρου 12 παρ. 2 του Ν. 2040/92 «Ρύθμιση θε¬ 
μάτων αρμοδιότητας Υπουργείου Γεωργίας κ.λπ.». 

δ) Του Ν. 2503/97 Διοίκηση, οργάνωση, στελέχωση της 
Περιφέρειας. 

2. Τις υπ’ αρθ. 160417/1180/8.7.80, 182447/3049/ 
24.9.80 & 85144/1468/9.9.92 δ/γέςτου Υπ. Γεωργίας. 

3. Την υπ’ αριθ. 6747/29.9.97 απόφαση του Γενικού 
Γραμ. Περιφ. Στερεός Ελλάδας (ΦΕΚ242/τ.Β'/98) «Μετα¬ 
βίβαση αρμοδιοτήτων στους Προϊσταμένους των Δασι¬ 
κών Υπηρεσιών». 

4. Την υπ’ αριθ. 30 14/17.9.2002 πρόταση του Δασαρχεί¬ 
ου Θηβών για κήρυξη ως αναδασωτέας δημόσιας δασι¬ 
κής έκτασης εμβαδού Ε=622 τ. μ. που βρίσκεται στη θέ¬ 
ση «Αγ.Βασίλειος», περιοχής δ.δ. Καπαρελλίου Δήμου 
Πλαταιών, η οποία καλύπτονταν από δασική βλάστηση 
και εκχερσώθηκε παράνομα από τον Κόλλια Βασίλειο του 
Παναγιώτη κάτοικο Καπαρελλίου, με απώτερο σκοπό την 
αλλαγή χρήσης της έκτασης. Για την ανωτέρω έκταση 
έχει εκδοθεί το υπ’ αριθμ. 5/20.9.2002 Π.Δ.Α., αποφασί¬ 
ζουμε: 

Κηρύσσουμε αναδασωτέα, με σκοπό τη διατήρηση του 
χαρακτήρα, την προστασία και την αποκατάσταση της 
δασικής βλάστησης, με φυσική ή τεχνική αναγέννηση, δη¬ 
μόσια δασική έκταση εμβαδού Ε=622τ.μ. που βρίσκεται 
στη θέση «Αγ.Βασίλειος», περιοχής δ.δ. Καπαρελλίου Δή¬ 
μου Πλαταιών, η οποία καλύπτονταν από δασική βλάστη¬ 
ση και εκχερσώθηκε παράνομα από το Κόλλια Βασίλειο 
του Παναγιώτη κάτοικο Καπαρελλίου. 

Η παραπάνω αναδασωτέα έκταση προσδιορίζεται από 
τα στοιχεία: (Α-Β-Γ-Δ-Α) και απεικονίζεται στο συνημμένο 
τοπογραφικό διάγραμμα με κλίμακα 1 : 500 που αποτελεί 
αναπόσπαστο μέρος της απόφασης αυτής, και έχει όρια: 

ΑΝΑΤΟΛΙΚΑ : Με αγροτική έκταση (ελαιώνα) και πέραν 
αυτού με επαρχιακό δρόμο. 

ΔΥΤΙΚΑ: Με δάσος Χαλεπίου πεύκης. 

ΒΟΡΕΙΑ: Με δάσος Χαλεπίου πεύκης. 

ΝΟΤΙΑ: Με αυθαίρετο κτίσματου Κων/νου Μπότση. 

Η απόφαση αυτή ισχύει από της κοινοποιήσεώς της αρ- 
μοδίως (άρθρο 41 Νόμου 998/79) και προ της δημοσιεύ- 
σεώςτης στην Εφημερίδα της Κυβερνήσεως (αρθρ. 37 Ν. 
3200/55). 

Από τις διατάξεις αυτής της απόφασης δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 14 Οκτωβρίου 2002 

Με εντολή Γ ενικού Γ ραμματέα Περιφέρειας 
Ο Διευθυντής Δασών 
ΗΛΙΑΣ ΚΑΠΡΑΛΟΣ 

ΤΟΠΟΓΡΑΦΙΚΟ ΣΧΕΔΙΑΓΡΑΜΜΑ 

Δημόσια δασική έκταση που εκχερσώθηκε από τον κ. Κάλλια Βασίλειο του Παναγιώτη , 
κατοίκου Καπαρελλίου Δήμου Πλαταιών , εμβαδού 622 τ.μ. , στην θέση « Αγ. Βασίλειος », 
δημοτικού διαμερίσματος Καπαρελλίου , Δήμου Πλαταιών , Ν. Βοιωτίας . 


ΚΛΙΜΑΚΑ 1 : 500 

£ Μ £ λρολ-': 6Ϊ.Ϊ τ)>' 

Ρ ι π,?> ν 7 


ΑΠΟΣΠΑΣΜΑ ΦΥΛΛΟΥ ΧΑΡΤΟΥ Γ.Υ.Σ. 
6339 / 1 ΚΛΙΜΑΚΑ 1: 5.000 




1+ <η/ι/Τ»ί^γΉ 


Αννα Καροΰλη 
Δασολόγο^ 


Θεωρήθηκι 
και ιτροααρτάται 
στο οπ. αριδμ. ί 

έγγραφό μας. 

V ? -ΐβο Ζ 


Σ ΚΑΤΣΙΑΝΗΣ 

Ο Α Ο Γ Ο X 




0 Ρ- Ω Ρ Η 0 Η Κ ε . 

Τύμφωνα με την αριρμ.4&33/Λθθ2 
απόφασή μας. ^ 

• Λιβαδειά .... 0-2οοΧ. 



ΗΧίας/Κοπρώνος 
/νασολόγος 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝ ΑΚΟΙΝΩΣ ΕΙΣ 

Αριθ. 4568 (6) 

Συμπληρωματική αποζημίωση ιδιοκτησιών για την κατα¬ 
σκευή του έργου ΠΑΡΑΚΑΜΨΗΣ ΟΡΧΟΜΕΝΟΥ. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Το Ν.2218/94 «Περί ίδρυσης Νομαρχιακής Αυτοδιοί¬ 
κησης», όπως τροποποιήθηκε και συμπληρώθηκε με το Ν. 
2240/94. 

2. Τον Οργανισμό Εσωτερικής Οργάνωσης και Λειτουρ¬ 
γίας των Υπηρεσιών της Ν.Α.Β (ΦΕΚ 1214Β'/31.12.97). 

3. Τις διατάξεις του Ν.Δ/τος 797/71 «περί αναγκαστικών 
απαλλοτριώσεων» σε συνδυασμό με τις διατάξεις του 
Β.Δ/τος 139/71 «περί της αρμοδιότητας των Νομαρχών 
προς κήρυξιν αναγκαστικών τίνων απαλλοτριώσεων». 

Φέρουμε σε γνώση των ενδιαφερομένων, ότι επ’ ονόμα- 
τι των κεκτημένων ή αξιούντων δικαίωμα δυνάμει της 
αριθ. 190/22.12.97 απόφασης του Νομ. Συμβουλίου Βοι¬ 
ωτίας (δημοσίευση στο με αρ. 9961/18.12.98 φύλλο της 
ημερήσιας τοπικής εφημερίδας ΒΟΙΩΤΙΚΗ ΩΡΑ), απαλ- 
λοτριωθέντων ακινήτων για την κατασκευή της οδού ΠΑ¬ 
ΡΑΚΑΜΨΗΣ ΟΡΧΟΜΕΝΟΥ, ως και τυχόν επί των ακινή¬ 
των τούτων εγγεγραμμένων ενυπόθηκων δανείων, κατα¬ 
σχετών ή διεκδικητών, ότι δυνάμει της με αρ. 85/ 
20.9.2001 απόφασης του ΜΟΝΟΜΕΛΟΥΣ ΠΡΩΤΟΔΙΚΕΙ¬ 
ΟΥ ΛΙΒΑΔΕΙΑΣ, ορίστηκε συμπληρωματική αποζημίωση 
για τα εναπομείναντα τμήματα των ιδιοκτησιών με αριθμό 
κτηματολογικού πίνακα 50 και 64 ιδιοκτησίας Γιδά Γεωρ- 
γίου και Γ ιδά Βασιλείου, ανερχόμενη σε (17.991,00 ΕΥΡΩ) 
ΔΕΚΑ ΕΠΤΑΧΙΛΙΑΔΕΣ ΕΝΝΙΑΚΟΣΙΑ ΕΝΕΝΗΝΤΑ ΕΝΑ ΕΥ¬ 
ΡΩ που κατατέθηκαν στο ΤΑΜΕΙΟ ΠΑΡΑΚΑΤΑΘΗΚΩΝ 
ΚΑΙ ΔΑΝΕΙΩΝ μέσω του ΔΗΜΟΣΙΟΥ ΤΑΜΕΙΟΥ ΛΙΒΑΔΕΙ¬ 
ΑΣ, εκδοθέντος προς τούτο το με αρ. 30109/15.10.2002 
Γραμμάτιο Συστάσεως Παρακαταθήκης Δημοσίου Ταμεί¬ 
ου Λιβαδειάς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 15 Οκτωβρίου 2002 

Ο Νομάρχης 
ΝΙΚΟΛΑΟΣ ΣΤΑΜΟΣ 
-♦- 

Αριθ. 27019 ( 7 ) 

Ανακοίνωση για την αποζημίωση ρυμοτομούμενων ακινή¬ 
των λόγω της οριστικής διάνοιξης της οδού Δημ. Κα¬ 
βαλάρη στην Κομοτηνή. 

Ο ΔΗΜΑΡΧΟΣ ΚΟΜΟΤΗΝΗΣ 
Έχοντας υπόψη: 

1. Τις διατάξεις του από 17.7.1923 Ν ,Δ/τος «περί σχεδίων 
πόλεων κ.λπ.» όπως συμπληρώθηκε και τροποποιήθηκε. 

2. Τα Ν.Δ. 797/1971 «περί κωδικοποιήσεως των περί 
αναγκαστικών απαλλοτριώσεων διατάξεων». 

3. Το από 22.9.1933 Δ/γμα «περί εγκρίσεως σχεδίου ρυ¬ 
μοτομίας της πόλεως Κομοτηνής» όπως τροποποιήθηκε 
μεταγενέστερα. 


4. Την πράξη 13/1992, όπως συντάχθηκε από τη 
Δ.Π.Π.Τ. Ν. Ροδόπης και νόμιμα κυρώθηκε με την αριθ. 
5730/22.4.1993 απόφαση του Νομάρχη Ροδόπης. 

5. Την αρ. 68/2001 απόφαση του Μονομελούς Πρωτο¬ 
δικείου Ροδόπης, ανακοινώνουμε: 

Προς γνώση των κεκτημένων ή αξιούντων δικαιώματα 
κυριότητας για τα απαλλοτριωθέντα εδαφικά και κτιριακά 
τμήματα λόγω ρυμοτομίας για την οριστική και σύμφωνα 
με το ισχύον σχέδιο πόλης Κομοτηνής εφαρμογή του σχε¬ 
δίου στην οδό Δημ. Καβαλάρη, εγγεγραμμένων ενυπόθη¬ 
κων ή κατασχόντων δανειστών ή τρίτων διεκδικητών, ότι 
κατατέθηκαν στο γραφείο του Ταμείου Παρακαταθηκών 
& Δανείων στην Κομοτηνή υπέρ: 

1. Της ιδιοκτησίας αρ. (001) με φερόμενο ιδιοκτήτη τον 
Ιωάννη Παπάζογλου, το ποσό των δεκαπέντε χιλιάδων 
διακοσίων ογδόντα τριών ευρώ και εβδομήντα τεσσάρων ' 
λεπτών (15.283,74) με το αρ. 42757/8.10.2002 γραμμάτιο 
σύστασης παρακαταθήκης. 

2. Της ιδιοκτησίας αρ. (006) με φερόμενους ιδιοκτήτες 
τους κληρονόμους του Ανάργυρου Τσεκμέζογλου ήτοι 
Γεώργιος Τσεκμέζογλου, Μαρία Παπαχαραλάμπους, Ιω¬ 
άννης Τσεκμέζογλου και Ελένη Γιαμπουλτάκη, το ποσό 
των εκατόν δέκα έξι χιλιάδων εννιακοσίων είκοσι οκτώ ευ¬ 
ρώ και είκοσι έξι λεπτών (116.928,26) με το αρ. 42758/ 
8.10.2002 γραμμάτιο σύστασης παρακαταθήκης. 

3. Της ιδιοκτησίας αρ. (007) με φερόμενο ιδιοκτήτη τον 
Ιβραήμ Φαΐκ, το ποσό των δεκατεσσάρων χιλιάδων εννια- 
κοσίων σαράντα τριών ευρώ και ενενήντα ενός λεπτών 

(14.943.91) μετοαρ. 42759/8.10.2002 γραμμάτιο σύστα¬ 
σης παρακαταθήκης. 

4. Της ιδιοκτησίας αρ. (008) με φερόμενους ιδιοκτήτες 
τους Παστουρμάτζή Αχμέτ, Μολλά Μεχμέτ Ογλού Φατμέ 
και Μεμέτ Ογλού Φατμέ, το ποσό των δέκα χιλιάδων οκτα¬ 
κόσιων τεσσάρων ευρώ και ενενήντα ενός λεπτών 

(10.804.91) με το αρ. 42760/8.10.2002 γραμμάτιο σύστα¬ 
σης παρακαταθήκης. 

5. Της ιδιοκτησίας αρ. (009) με φερόμενο ιδιοκτήτη τον 
Χασάν Μεμέτ, το ποσό των τριάντα ενός χιλιάδων εννια- 
κοσίων εννιά ευρώ και πέντε λεπτών (31.909,05) μετοαρ. 
42761/8.10.2002 γραμμάτιο σύστασης παρακαταθήκης. 

6. Της ιδιοκτησίας αρ. (021) με φερόμενο ιδιοκτήτη τον 
Αχμέτ Αμέτ Χασάν, το ποσό των πενήντα επτά χιλιάδων 
τριακοσίων πενήντα οκτώ ευρώ και ογδόντα λεπτών 
(57.358,80) με το αρ. 42762/8.10.2002 γραμμάτιο σύστα¬ 
σης παρακαταθήκης. 

Όσον αφορά τις ιδιοκτησίες αρ. (002), (003), (005), 
(010), (019), (020) και του Δήμου Κομοτηνής μετά τον 
συμψηφισμό των δικαιωμάτων και των υποχρεώσεων - 
στον οποίο συμπεριλαμβάνονται και οι προσκυρώσεις 
που ορίζει η πράξη - είναι υπόχρεες προς το Δήμο Κομο¬ 
τηνής, που σαν επισπεύδων κατέβαλε τις παραπάνω απο¬ 
ζημιώσεις. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 16 Οκτωβρίου 2002 

Ο Δήμαρχος 
ΤΑΣΟΣ ΒΑΒΑΤΣΙΚΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


